b'\n_START_ARTICLE_\nKalijev oksid\n_START_SECTION_\nLastnosti in reakcije\n_START_PARAGRAPH_\nKalijev oksid kristalizira a antifluoritni kubi\xc4\x8dni strukturi, se pravi da so polo\xc5\xbeaji anionov in kationov ravno obratni kot v kalcijevem fluoridu: kalijevi ioni so koordinirani s \xc5\xa1tirimi oksidnimi ioni, oksidni ioni pa z osmimi kalijevimi ioni._NEWLINE_K\xe2\x82\x82O je bazi\xc4\x8den oksid in burno reagira z vodo v kalijev hidroksid. Je higroskopen in \xc5\xbeivahno reagira tudi z vlago iz zraka.\n_START_SECTION_\nUporaba\n_START_PARAGRAPH_\nKemijska formula K\xe2\x82\x82O (ali enostavneje K) se uporablja v ve\xc4\x8d kontekstih: kot N-P-K v umetnih gnojilih in kot K v industriji cementa in stekla. V teh proizvodih v resnici ni prisoten K\xe2\x82\x82O, ker ni obstojen, ampak kak\xc5\xa1na druga kalijeva spojina, na primer kalijev karbonat. Razlog za tak\xc5\xa1no izra\xc5\xbeanje  vsebnosti je razli\xc4\x8dna vsebnost kalija v njegovih spojinah: v K\xe2\x82\x82O ga je 83\xc2\xa0%, v KCl pa samo 52\xc2\xa0%. \xc4\x8ce umetno gnojilo vsebuje 30\xc2\xa0% KCl, je standardna vsebnost kalija, izra\xc5\xbeenega s kalijevim oksidom, enaka 18,8\xc2\xa0%.'